Til Departementet for Fiskeri og Fangst

Herved bemærkninger fra Royal Greenland A/S til ovenstående.

Der bør indføjes en formålsbestemmelse i bekendtgørelsen som vil bidrage til at sikre forståelsen af bekendtgørelsens indhold.

Den evaluering, som nævnes i departementets fremsendelsesbrev, bør indføjes i en særskilt bestemmelse i bekendtgørelsen således, at det på den måde fremstår mere klart, at evalueringen er bindende besluttet som en almindelig del af bekendtgørelsens indhold. Bestemmelsen kan f.eks. være sålydende: ”Denne bekendtgørelse evalueres senest i 2031 og evalueringen forelægges Nalakkersuisut.”

I § 2, stk. 5, må ”nr. 1-3” være en skrivefejl. Tilsvarende i § 3, stk. 2.

I § 10 er der fastsat krav om fast bopæl i Grønland. I 1. pkt. skal dette gælde fra 1. januar 2033, men i 2. pkt. er det fastsat at 60% skal opfylde dette krav allerede fra 1. januar 2025. Det vil ikke være praktisk muligt for erhvervet at opfylde kravet om 60% med fast bopæl allerede fra 1. januar 2025. Derfor bør nugældende krav om folkeregistreradresse og skattepligt forblive gældende indtil nyordningen træder i kraft den 1. januar 2033. Vi skal ligeledes anbefale, at ”fast bopæl” defineres i bekendtgørelsen.

Det skal slutteligt nævnes, at der særskilt også fremkommer et fælles høringsbrev fra Royal Greenland A/S og andre aktører i fiskerierhvervet.

Med venlig hilsen

**Andor Thomsen**

Tel.: +299 361300

Dir.: +299 36 1307

Mob.: +299 48 4706

[adto@royalgreenland.com](mailto:adto@royalgreenland.com)

Royal Greenland A/S

Qasapi 4  
Postbox 1073  
GL-3900 Nuuk

[www.royalgreenland.com](https://url12.mailanyone.net/scanner?m=1tKhdv-00000005axy-2ZmC&d=4%7Cmail%2F90%2F1733765400%2F1tKhdv-00000005axy-2ZmC%7Cin12k%7C57e1b682%7C15246422%7C12695312%7C67572A07F5A979018192EBC5DA110B33&o=%2Fpht%3A%2Fts&s=b2fIUOUf-N-J_JxSbifxKOPCdeM)